open-index/open-wikipedia-markdown huggingface dataset:
Säderusokki

**Säderusokki** (*Bidens radiata*) on lähinnä Pohjois-Euroopassa kasvava, yksivuotinen ruohovartinen kasvi. Eteläinen Suomi kuuluu lajin pääesiintymisalueeseen.

## Ulkonäkö ja koko
Säderusokki kasvaa 10–60 cm korkeaksi. Haarakas varsi on vaalean kellan- tai punaruskea, melkein kalju tai karheakarvainen. Vaaleanvihreät tai kellanvihreät lehdet ovat vastakkain ja lyhytruotisia. Lehden lapa on tavallisesti kolmeliuskainen, joskus useampiliuskainen, mutta harvoin täysin ehyt. Liuskat ovat suikeita ja hampaat kärkeä kohti kääntyviä. Kukinto on pitkäperäinen, yksittäin oleva, pysty mykerö. Mykeröt ovat noin 2 cm leveitä ja pituuttaan leveämpiä. Mykerön uloimpia, muodoltaan vaihtelevia kehtosuomuja on 7–14 kappaletta, sisemmät kehtosuomut ovat ruskeita ja vihreälaitaisia. Säderusokki kukkii Suomessa elo-syyskuussa. Siemenet kypsyvät noin puolen senttimetrin pituisissa, rusehtavan sinipunaisissa, kaksiotaisissa pähkylöissä.

Säderusokki muistuttaa paljon samoilla kasvupaikoilla esiintyvää tummarusokkia (*B. tripartita*). Lajit voivat myös risteytyä keskenään. Risteymä isorusokki (*Bidens* × *polakii* eli *B. radiata* × *tripartita*) on usein huomattavan kookaskokoinen.

## Levinneisyys
Säderusokin päälevinneisyysalue on keskittynyt Suomeen ja Luoteis-Venäjälle. Muuten lajia esiintyy hyvin hajanaisella alueella ja satunnaisesti Ruotsissa, Keski-Euroopassa, Keski-Aasiassa, Siperiassa, Kiinassa ja Japanissa.
Suomessa säderusokkia kasvaa paikoitellen Tornio–Kajaani-linjan korkeudelle saakka. Pohjoisempana lajista on vain satunnaisia havaintoja. Runsaimmillaan laji on Pohjois-Pohjanmaan eteläosissa.

## Elinympäristö
Säderusokki suosii muiden rusokkilajien tapaan typpipitoista kasvualustaa. Se kasvaa useilla erilaisilla kosteilla paikoilla, kuten rannoilla, ojissa, lätäköissä, joutomailla, pihoilla, kesantopelloilla, teillä ja poluilla. Säderusokki on tummarusokkia enemmän tyypillinen rantakasvi.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Säderusokin (''Bidens radiata'') levinneisyys Suomessa.
* Pinkka, Lajintuntemuksen oppimisympäristö: Säderusokki (''Bidens radiata'')
* Luontoportti: Säderusokki (''Bidens radiata'')
* Pohjolan kasvien pauloissa: ''Bidens radiata'' - säderusokki
Twisted Metal: Black

**Twisted Metal: Black** on Incognito Entertainmentin kehittämä ja Sony Computer Entertainmentin julkaisema ajopeli. Peli on julkaistu vuonna  PlayStation 2:lle.

Peli on *[[Twisted Metal (pelisarja)|Twisted Metal]]* -pelisarjan viides osa. Myös verkkoversio *Twisted Metal: Black Online* julkaistiin myöhemmin, ja molemmat julkaistiin uudelleen osina *Sony Greatest Hitsin* parhaiden videopelien luetteloa. 

## Pelaaminen
Pelattavuus koostuu ballistiikan käytön sallivasta autokilpailusta. Juoni vastaa edeltävien pelien tarinoita ja kertoo Calypso-nimisestä miehestä, joka toimii isäntänä *Twisted Metal* -nimiselle kilpailulle. Palkinnoksi voittaja saa toivoa mitä vaan, ja Calypso lupaa tämän toiveen ehdottomasti toteuttamaan. Pelin tapahtumat sijoittuvat kaupunkiin nimeltä Midtown ja valtaosa kilpailijista tulee *Blackfield*-nimisestä mielisairaalasta.

Otsikkoruudussa ja lopputeksteissä käytetään The Rolling Stonesin *Paint it Black* -kappaletta.

## Hahmot
*Twisted Metal: Black* sisältää sekä uudet hahmot että edellisten pelien hahmot, jotka joissakin tapauksissa osoittautuvat aivan erilaisiksi kuin heidän entiset muodot.

### Pelattavat hahmot pelin alussa

### Avattavat hahmot

Loppuvastus, Warhawk, ei ole pelattava hahmo.

## Lähteet

## Aiheesta muualla
*
Ulkomaalaisesta suomenmaalaiseksi

**Ulkomaalaisesta suomenmaalaiseksi: Monikulttuurisuus, kansalaisuus ja suomalaisuus 1990-luvun maahanmuuttopoliittisessa keskustelussa** on Outi Lepolan vuonna 2000 ilmestynyt väitöskirja. Tutkimuksen on julkaissut Suomalaisen Kirjallisuuden Seura.

## Sisältö
Lepola tutkii Suomen maahanmuuttopolitiikkaa eduskunnan päätösten kautta. Ajanjaksona ovat vuodet 1988–1999, jolloin maahanmuuttajien määrä alkoi Suomessa kasvaa. Lepolan mukaan eduskunnassa käydyt keskustelut ovat irrallaan lakien sisällöstä. Lakien muutokset ovat johtuneet Euroopan ihmisoikeussopimuksesta tai liittymisestä Euroopan unionin jäseneksi. Lakeja käsiteltäessä eduskunnassa kansanedustajat ovat voineet tulla esiin julkisuudessa ja esittää omia kantojaan äänestäjille.

Lepolan tarkoituksena on vastata kysymykseen, millä ehdoilla ulkomaalaisesta voi tulla suomalainen. Julkisessa keskustelussa esimerkiksi Suomen kansalaisuus ei ole välttämättä sama asia kuin suomalaisuus. Lepolan mukaan suomalaisuuden käsite on sidoksissa kansalliseen pohjaansa, ja maahanmuuttajat jäävät käsitteen ulkopuolelle. Lepola kysyy, onko sanaa, joka kattaa kaikki Suomen asukkaat. Sellaiseksi hän esittää sanaa 'suomenmaalainen'. Lähellä olevia sanoja ovat uussuomalainen ja siirtolainen.

## Lähteet
Eero Koskimies

**Eero Kaarlo Juhani Koskimies** (vuoteen 1909 **Forsman**; 22. heinäkuuta 1897 Sääksmäki – 21. syyskuuta 1959 Helsinki) oli suomalainen alttoviulutaiteilija ja sovittaja. Hän soitti viulua Helsingin kaupunginorkesterissa vuosina 1917–1925 sekä viulua ja alttoviulua Radio-orkesterissa vuosina 1927–1957. Hän johti Polyteknikkojen orkesteria sekä opetti mm. Helsingin musiikkiopistossa. Koskimies sai Pro Finlandia -mitalin vuonna 1956.

Koskimiehen ensimmäinen puoliso oli Aino Nisula. Heidän poikiaan ovat pianisti Pentti Koskimies ja eläintieteilijä Jukka Koskimies. Heidän erottuaan Koskimies avioitui Ulla Katajavuoren kanssa vuonna 1939. Koskimiehen ja Katajavuoren tytär on kirjailija ja kirjallisuustoimittaja Satu Koskimies.

## Lähteet
Penelope (täsmennyssivu)

**Penelope** tarkoittaa muun muassa seuraavia:

* Penelope, kreikkalaisessa mytologiassa Odysseuksen vaimo
* Penelope, naisen etunimi
* *[[Penelope (elokuva)|Penelope]]*, Mark Palanskyn ohjaama elokuva vuodelta 2006 
* ”Penelope”, suomalaisen rap-artisti Williamin kappale vuodelta 2020
* Aaton Penelope, elokuvakamera
* Penelope, sukunimenä:
** Leslye Penelope, yhdysvaltalainen fantasiakirjailija
* 201 Penelope, päävyöhykkeen asteroidi

## Lintujen tieteellisiä nimiä
* *Anas penelope*, haapana
* *Penelope*, sakujen suvun tieteellinen nimi
* *Penelope albipennis*, perunsaku
* *Penelope perspicax*, kolumbiansaku

## Britannian kuninkaallisen laivaston aluksia
* HMS Penelope (1778), 28-tykkinen kuudennen luokan alus
* HMS Penelope (1783), 32-tykkinen viidennen luokan alus
* HMS Penelope (1798), 36-tykkinen viidennen luokan alus
* HMS Penelope (1829), 46-tykkinen viidennen luokan alus
* HMS Penelope (1867), panssarikorvetti
* HMS Penelope (1914), Arethusa-luokan kevyt risteilijä
* HMS Penelope (1918), alus
* HMS Penelope (97), Arethusa-luokan kevyt risteilijä
* HMS Penelope (F127), Leander-luokan fregatti.
Sandro Viletta

**Sandro Viletta** (s. 23. tammikuuta 1986) on sveitsiläinen uransa lopettanut alppihiihtäjä ja olympiavoittaja.

Vilettan ensimmäinen kilpailu alppihiihdon maailmancupissa oli Levin pujottelussa 12. marraskuuta 2006. Ensimmäisen pistesijansa hän saavutti Garmisch-Partenkirchenin pujottelussa helmikuussa 2007 oltuaan lopputuloksissa kuudestoista. Ensimmäisen palkintokorokesijoituksensa ja samalla voittonsa Viletta saavutti Beaver Creekin supersuurpujottelussa joulukuussa 2011. Hän sijoittui neljänneksi alppiyhdistetyn cupissa kaudella 2013–2014.

Val d'Isèren MM-kisoissa 2009 Viletta oli superalppiyhdistetyssä kuudes ja pujottelussa kolmastoista. Vancouverin olympialaisissa 2010 Viletta oli neljästoista superalppiyhdistetyssä ja viidestoista suurpujottelussa. Schladmingin MM-kilpailuissa 2013 hän oli superalppiyhdistetyssä viides. Sotšin olympialaisissa 2014 hän voitti kultaa alppiyhdistyssä.

Nuorten MM-kisoissa vuonna 2006 Viletta sai pronssia pujottelussa.

Viletta lopetti uransa alppihiihtäjänä keväällä 2019.

## Lähteet
Douglas A-1 Skyraider

**Douglas A-1 (AD) Skyraider** on yhdysvaltalainen yksimoottorinen alatasoinen trapetsisiipinen rynnäkkökone. Skyraider suunniteltiin toimimaan lentotukialuksilta.

Douglasin sotilaskoneiden pääsuunnittelija Ed Heinemann suunnitteli konetyypin. Alun perin konetyypin nimenä oli AD-1.

A-1 Skyraider oli Yhdysvaltain laivaston ensimmäinen rynnäköintiin suunniteltu sotilaslentokone. Potkurikäyttöisenä se jäikin lähes ainoaksi yksimoottorikoneeksi, joka valmistettiin tähän tarkoitukseen. Koneesta tehtiin eri kehitysversioita, ja sen ensilento ja käyttöönotto tapahtui vuonna 1945. Se ei ehtinyt toisen maailmansodan sotatoimiin, mutta osallistui Korean ja Vietnamin sotiin. Konetyypin korvasivat muun muassa Grumman A-6 Intruder ja Douglas A-4 Skyhawk, jotka olivat kumpikin suihkukäyttöisiä sotilaslentokoneita. Aktiivikäytöstä poistaminen tapahtui 1970-luvun alussa.

Douglas A-1 Skyraiderin siipi- ja runkoripustimissa kuljetettava aseistus saattoi kattaa erilaisia pommeja, raketteja (kuten esim. 127&nbsp;mm:n "Zuni" Mk-32, LAU-10-rakettipodeista laukaistuina) sekä myöhempänä myös ilmasta-maahan ammuttavia ohjuksia. Lisäpolttoainesäiliöt olivat myös mahdollisia koneen toimintamatkan lisäämiseksi, yleensä niitä oli yksi koneen keskilinjan alla olevassa ripustuspisteessä. 

Pitkän palvelusuran aikana konetyyppi sai useita eri kutsumanimiä, joista yksi kaikkein yleisimpiä oli "Spad" ensimmäisen maailmansodan Spad S.VII&nbsp;-hävittäjän mukaan. Toinen käytetty lempinimi oli "Able Dog", joka tuli lyhenteestä AD. Myös *Hobo* (suom. kulkuri) oli eräs yleisesti käytetty lempinimi, joka johtunee ehkä koneen A-1H-muunnoksesta.

## Tekniset tiedot

## Lähteet
*Donald, David: The Military Propeller Aircraft Guide – From 1914 to present day, Chartwell Books, 1999, Lontoo, Englanti  (englanniksi, s. 104–105)
*Mondey, David: The Hamlyn Concise Guide to American Aircraft of World War II (ensipainos 1982)  (englanniksi, s. 109–110)
### Viitteet

## Aiheesta muualla

*http://www.abledogs.com/
*http://www.skyraider.org/
*http://www.airforce-magazine.com/MagazineArchive/Magazine%20Documents/2007/June%202007/0607classics.pdf
James Murie

**James Murie** (n. 1830 Glasgow, Skotlanti – 21. joulukuuta 1925 Rochford, Essex, Englanti) oli skotlantilainen lääkäri, tutkimusmatkailija ja eläintieteilijä.

Murie opiskeli luonnontieteitä ja lääketiedettä Glasgowin yliopistossa. Hän valmistui yliopistosta vuonna 1857, jonka jälkeen hän osallistui lääkärinä Länsi-Afrikkaan suuntauneelle tutkimusretkelle. Vuonna 1861 hän osallistui lääkärinä ja luonnontieteilijänä John Petherickin johtamalle tutkimusmatkalle Niilin yläjuoksulle. Matka kesti kaksi vuotta ja Murie keräsi huomattavan kokoelman näytteitä ennestään lähes tutkimattomalta seudulta.

Murie asettui Lontooseen, missä hän toimi jonkin aikaa Linnean Societyn apulaissihteerinä ja kirjastonhoitajana. Hänellä oli myös useita lääkärin toimia sairaaloissa ja lääketieteellisissä instituuteissa. Myöhemmin Murie muutti Essexiin ja jatkoi vesieläintutkimuksiaan. Hän kirjoitti useita artikkeleita kaloista ja muun muassa manaateista. Sitten hän kiinnostui linnuista ja laati kirjoituksia Ibikseen. Hän muun muassa nimesi hiirilintujen lahkon Coliiformes vuonna 1872.

## Lähteet
*Muistokirjoitus (Ibis 68.)
David Strathairn

**David Russell Strathairn** ([strəˈθɛərn], s. 26. tammikuuta 1949 San Francisco, Kalifornia, Yhdysvallat) on yhdysvaltalainen näyttelijä. 

Strathairn on isänsä puolelta skotlantilaista ja äitinsä puolelta havaijilaista sukua. Hän opiskeli Williams Collegessa Massachusettsin osavaltiossa (tutkinto vuonna 1970) sekä Ringling Brothers and Barnum & Baileyn sirkustaiteilijakoulussa ja työskenteli jonkin aikaa klovnina kiertävässä sirkuksessa, ennen kuin aloitti näyttelijänuransa teatterissa, televisiossa ja elokuvissa.

Strathairnin varhaisiin elokuvatöihin kuuluvat *[[Tapaus Silkwood]]* (1983), *[[Toivon kaupunki]]* (1991, Independent Spirit Award sivuosasta), *[[Sneakers]]* (1993) ja *[[Dolores Claiborne (elokuva)|Dolores Claiborne]]* (1995). Myöhempiä menestyselokuvia ovat olleet *[[Hyvää yötä ja onnea]]* (2005), *[[Medusan sinetti]]* (2008), *[[Medusan perintö]]* (2012) ja *[[Godzilla (vuoden 2014 elokuva)|Godzilla]]* (2014). Hän sai roolistaan Edward R. Murrow’na elokuvassa *Hyvää yötä ja onnea* Oscar-ehdokkuuden. Strathairn on tehnyt useasti yhteistyötä opiskelutoverinsa John Saylesin kanssa, ja esiintynyt esimerkiksi tämän ohjaamissa elokuvissa *[[Lahjotut]]* (1988) ja *[[Ennen kuolemaa (elokuva)|Ennen kuolemaa]]* (1999).

Näyttämöllä Strathairn on esiintynyt useissa Nobel-kirjailija Harold Pinterin näytelmissä sekä vieraillut muun muassa televisiosarjoissa *[[Monk (televisiosarja)|Monk]]* ja *[[House (televisiosarja)|House]]*.

Strathairnin puoliso on Logan Goodman. He asuvat Poughkeepsien lähellä New Yorkin osavaltiossa. Heillä on kaksi poikaa: Tay Strathairn on näyttelijä ja muusikko, ja Ebberly Strathairn on arkkitehti.

## Lähteet
Napapohjoinen

**Napapohjoinen** on kartalla suunta, joka osoittaa kohti pohjoisnapaa.

Napapohjoisen suunta riippuu käytetystä karttaprojektiosta sekä pisteen pituus- ja leveysasteesta. Karttalehden alueella napapohjoisen suunta saattaa vaihdella. Napapohjoisen ja karttapohjoisen ero on napaluvunkorjaus. 

Napapohjoinen ei yhdy karttapohjoiseen kuin erikoistapauksissa. Tällaisia erikoistapauksia ovat muun muassa Mercatorin projektio, johon laaditun kartan napaluvunkorjaus on koko kartan alueella nolla, ja Gauss-Krüger-projektion keskimeridiaani, jonka kohdalla karttapohjoinen ja napapohjoinen yhtyvät.

## Katso myös

* Neulapohjoinen
* Eranto

## Lähteet
Oscar-gaala 1936

**Oscar-gaala 1936** oli järjestyksessä kahdeksas Yhdysvaltain elokuva-akatemian palkintogaala, joka pidettiin 5. maaliskuuta 1936 Biltmore Hotelissa, Los Angelesissa. Gaalan juontajana toimi elokuvaohjaaja Frank Capra. 

Eniten voittoja keräsi *[[Ilmiantaja (vuoden 1935 elokuva)|Ilmiantaja]]*, joka voitti neljä palkintoa. Parhaan tanssiohjauksen Oscar-palkinto jaettiin ensimmäisen kerran. Uutislyhytelokuvalle ja lyhytkomedialle jaettiin viimeisen kerran palkinnot.

## Voittajat ja ehdokkaat

*Kaikki vuoden 1936 ehdokkaat ja voittajat* 

## Erikoispalkinnot
### [[Oscar-kunniapalkinto]]
*D. W. Griffith, urasta tuottajana ja ohjaajana

### [[Tieteellisen tai teknisen saavutuksen Oscar-palkinto|Tieteellinen tai tekninen saavutus]]
***Luokka II**
**Agfa Ansco Corporation
**Eastman Kodak Company
***Luokka III**
**Metro-Goldwyn-Mayer
**William A. Mueller
**Mole-Richardson Company
**Douglas Shearer ja Metro-Goldwyn-Mayer Studio Sound Department
**Electrical Research Products, Inc.
**Paramount Productions, Inc.
**Nathan Levinson	

## Huomautukset

## Lähteet
Michael Pereira

**Michael Pereira** (s. 8. joulukuuta 1987 Pariisi, Ranska) on ranskalainen jalkapalloilija. Hän edustaa Espanjan Segunda Divisiónissa pelaavaa Mallorcaa ja on pelipaikaltaan laitalinkki.

## Seurajoukkueura
Pereira edusti pelaajauransa alkuvaiheilla Le Blanc Mesnil Sportin nuorisojoukkuetta, kunnes vuonna 2008 hän siirtyi Alfortvilleen. Joukkue pelasi tuolloin Championnat de France amateurissa, joka on maan neljänneksi korkein sarjataso. Hyvin sujuneen kauden 2008–2009 jälkeen, hän herätti mielenkiintoa muutamissa suuremissa ranskalais-ja espanjalaisseuroissa, kuten Auxerressa, Boulognessa, Deportivo La Coruñassa ja Mallorcassa.

Lopulta Pereira päätti valita Mallorcan uudeksi seurakseen. Hän pelasi ensimmäisen kautensa seuran reservijoukkueessa Segunda División B:ssä. Elokuussa 2010 hän allekirjoitti ensimmäisen ammattilaissopimuksensa Mallorcassa, joka oli pituudeltaan nelivuotinen.

29. elokuuta 2010 hän teki ensiesiintymisensä edustusjoukkueessa kauden 2010–2011 avausottelussa Real Madridia vastaan.

## Lähteet

## Aiheesta muualla
* Michael Pereiran tilastot BDFutbol-sivustolla
Kurtlar Vadisi Pusu

**Kurtlar Vadisi Pusu** on turkkilainen televisiosarja. Sen ensimmäinen jakso näytettiin 15. tammikuuta 2003. Sarja päättyi vuonna 2016.
Karttapohjoinen

**Karttapohjoinen** on kartan oikean tai vasemman reunan tai reunojen kanssa yhdensuuntaisen ruudukon suunta.

Karttapohjoinen ei osoita kohti pohjoisnapaa kuin erikoistapauksissa. Karttapohjoisen ja pohjoisnavan suunnan, napapohjoisen ero on napaluvunkorjaus. Erikoistapauksia ovat esimerkiksi Mercatorin projektio, jossa napaluvunkorjaus on nolla koko kartan alueella, ja Gauss-Krüger-projektion keskimeridiaani.

## Katso myös

* Neulapohjoinen
* Eranto

## Lähteet
Aleksanteri Ihalainen

**Aleksanteri Ihalainen** (s. 25. elokuuta 1987) on suomalainen salibandyn pelaaja. Keskushyökkääjä pelaava Ihalainen edustaa Salibandyliigassa pelaavaa Trackersia.

## Ura
Ihalainen aloitti uransa Helsingissä, jossa hän edusti Tapanilan Erää ja FBS-97.

Kaudesta 2008–2009 lähtien Ihalainen on pelannut Salibandyliigassa, edustaen Trackersia.

## Lähteet
Wuxi

**Wuxi** () on prefektuuritason kaupunki Jiangsun maakunnassa Kiinassa. Kaupunkia reunustaa länsipuolella Changzhoun kaupunki. Jangtse-joki sijaitsee kaupungin pohjoispuolella. Eteläpuolella on suuri järvi, Tai Hu. Kaakossa järven itäpuolella sijaitsee Suzhoun kaupunki ja hieman kauempana Shanghai.

Kaupungissa on rakenteilla suomalaisten suunnittelema Wuxin oopperatalo.

Sunan Shuofangin kansainvälinen lentoasema sijaitsee noin 10 kilometriä kaupungin kaakkoispuolella. Lentoasemalta on suorat reittilennot Pekingiin, Kantoniin, Shenzheniin, Hongkongiin ja Osakaan.

Lahti on Wuxin ystävyyskaupunki Suomessa.

## Ilmasto
Wuxissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on leutoa ja melko kuivaa. Vuoden keskilämpötila on noin 15&nbsp;°C ja keskimääräinen sademäärä 1&nbsp;010 millimetriä. Heinäkuu on lämpimin kuukausi. Silloin vuorokauden keskilämpötila on noin 28&nbsp;°C. Viilein kuukausi on tammikuu, jolloin keskilämpötila on noin 3&nbsp;°C. Sateisin kuukausi on heinäkuu, jolloin sataa keskimäärin noin 170 millimetriä. Lokakuu puolestaan on kuivin kuukausi. Silloin keskimääräinen sadanta on 33 millimetriä.

## Hallinnollinen jako
Piirikuntatasolla kaupunki jakautuu viiteen kaupunkipiiriin ja kahteen piirikuntatason kaupunkiin.

## Galleria

Kuva:Gbyte travel china wuxi 0030.jpg | Buddha-patsas Wuxissa.
Kuva:Wuxi Guyun River.jpg | Kanava Wuxissa.
Kuva:无锡站.JPG | Wuxin rautatieasema.
Kuva:Wuxi Museum 02 2013-04.JPG | Wuxin museo.


## Lähteet

## Aiheesta muualla
Get Outta My Way

"**Get Outta My Way**" on dancepopkappale Kylie Minoguen albumilta *[[Aphrodite]]* (2010). Se julkaistiin singlenä kansainvälisesti 27. syyskuuta 2010. Kappaleen ovat kirjoittaneet Lucas Secon, Damon Sharpe, Peter Wallevik, Daniel Davidsen ja Mich Hansen.

## Kappalelista
;Kansainvälinen CD
# 
# 

;Kansainvälinen CD maxi
# 
# 
# 
# 
# 
# "Get Outta My Way" (Video)

;Brittiläinen CD promo
# 
# 

;Yhdysvaltalainen CD promo 1
# 
# 
# 
# 

;Yhdysvaltalainen CD promo 2
# 
# 
# 
# 
# 

## Listasijoitukset

## Aiheesta muualla
*Kylie Minoguen virallinen sivusto
José Manuel Rey

**José Manuel Rey Cortegoso** (s. 20. toukokuuta 1975 Caracas, Venezuela) on venezuelalainen jalkapalloilija. Hän pelasi kotimaansa lisäksi Espanjassa, Ecuadorissa, Kyproksella ja Chilessä ja kuului vuoden ajan myös skotlantilaisseura Dundeen miehistöön. Hän oli pelipaikaltaan keskuspuolustaja.

Rey edusti pitkällä pelaajaurallaan pisimpään Caracas Fútbol Clubia. Hän lopetti pelaajauransa vuonna 2015 Deportivo Laran joukkueessa.

Rey pelasi Venezuelan maajoukkueessa 115 maaottelua, mikä oli Venezuelan ennätys hänen lopettaessaan maajoukkueuransa vuonna 2011. Hän teki 11 maaottelumaalia. Rey edusti maataan kuudessa Copa América -turnauksessa, vuosina 1997, 1999, 2001, 2004, 2007 ja 2011.

## Lähteet

## Aiheesta muualla
* Reyn tilastot National Football Teams -sivustolla
Till Wöschler

**Till Wöschler** (s. 9. kesäkuuta 1991 Saarbrücken) on saksalainen keihäänheittäjä.

Wöschler sijoittui toiseksi alle 20-vuotiaiden EM-kilpailuissa 2009 tuloksella 73,66 m. Alle 20-vuotiaiden MM-kilpailuissa Monctonissa 2010 hän voitti kultaa maansa ennätyksellä 82,52 m. Hän heitti kilpailun voittotuloksen ensimmäisellä kierroksella ja paransi samalla Matthias de Zordon Saksan nuorten ennätystä 3,85 metrillä ja omaa ennätystään 3,88 metrillä. Tulos oli kautta aikain viidenneksi paras alle 20-vuotiaan heittämä. Vuonna 2011 Wöschler voitti alle 23-vuotiaiden Euroopan-mestaruuden. Hän heitti kilpailun ensimmäisellä kierroksella ennätyksensä 84,38 m.

## Kausien parhaat heitot

* 2008 66,21 
* 2009 74,71 Rhede 9.8.
* 2010 82,52 Moncton 23.7.
***2011 84,38 Ostrava 16.7.**
* 2012 79,41 Eisenberg 12.5.
* 2013 78,86 Göttingen 15.6.

## Lähteet

## Aiheesta muualla
*
Teuroinen

**Teuroinen** on kylä Elimäellä, Kouvolassa. Sen väkiluku on noin 250 henkeä. Se sijaitsee Vilppulan kaupunginosassa. Teuroisista on 13 kilometriä Korian keskustaan, 20 kilometriä Kouvolan keskustaan ja Elimäen kirkonkylälle 12 kilometriä. Vuonna 2007 Teuroinen valittiin Kymenlaakson parhaaksi kyläksi. Teuroinen oli osa Elimäen kuntaa ennen kuin Elimäki, Anjalankoski, Jaala, Kouvola, Kuusankoski ja Valkeala liittyivät yhdeksi suurkunnaksi vuoden 2009 alussa.

## Lähteet

## Aiheesta muualla
*Teuroisten kyläyhdistys ry
Kiinan suurnopeusjunaradat

**Kiinan suurnopeusjunaradat** () viittaa Kiinan suurnopeusjunaratoihin, joilla junien keskimääräinen ajonopeus on vähintään 200 kilometriä tunnissa.

Kiinan hallitus hyväksyi vuonna 2009 osana talouden elvyttämispakettia noin 200 miljardin euron ohjelman nopeiden junaratojen rakentamiseksi. Kiinan rautatieministeriö ilmoitti rakentavansa suurnopeusjunille sopivaa rautatietä 16&nbsp;000 kilometriä vuoteen 2020 mennessä. Tavoitteena on yhdistää maan suurimmat kaupungit nopeilla junayhteyksillä.

Kiinassa oli vuoden 2010 heinäkuussa 6&nbsp;920 kilometriä junarataa, jolla voi liikennöidä vähintään 200 kilometrin tuntinopeutta. Tästä määrästä 1&nbsp;995 kilometrillä voi liikennöidä 350 kilometrin tuntinopeutta. Kiinan suurnopeusjunaradoista osa on paranneltuja perinteisiä ratoja, osa uusia varta vasten rakennettuja. Shanghain maglev-juna on maailman ensimmäinen kaupalliseen käyttöön otettu suurinopeuksinen magneettilevitaatiotekniikkaa soveltava junayhteys.

Vuoden 2014 loppuun mennessä Kiinan rautateiden suurnopeusjunaverkko kattoi jo 16&nbsp;000 kilometriä eli Kiinalla oli maailman laajin kansallinen suurnopeusjunaverkosto. Uudeksi tavoitteeksi maa oli asettanut ylittää 25&nbsp;000 kilometrin raja viimeistään vuonna 2020.

Kiina on ensimmäinen ja ainoa valtio, jolla on suurnopeusratoja, jossa operatiivinen huippunopeus yltää 350 kilometriin tunnissa.
Esimerkki tällaisesta on suurnopeusjunarata Wuhan–Kanton, 968 kilometrin pituinen runkolinja. Matka Wuhanin ja Kantonin kaupunkien välillä kestää noin kolme tuntia. Huippunopeus on 350&nbsp;km/h, keskimääräinen nopeus 310&nbsp;km/h. Toinen esimerkki on 117 kilometrin pituinen suurnopeusjunarata Peking–Tianjin. Huippunopeus on 330&nbsp;km/h ja keskimääräinen noin 234 kilometriä tunnissa. Shanghain maglev-juna, raideyhteys lentoasemalle, kulkee 30,5 kilometrin matkan noin seitsemässä minuutissa. Keskinopeus on noin 245&nbsp;km/h ja huippunopeus 431&nbsp;km/h.

Kiinan suurnopeusjunakalusto koostuu kotimaisten ja ulkomaisten yritysten kehittelemistä erilaisista tekniikoista. Suurnopeusjunarata Peking–Shanghai käyttää Changchun Railway Vehicles Co. Ltd.:n kehittämää 380A-junayksikköä, joka yltää 380&nbsp;km/h huippunopeuteen.

Suurnopeusjunarata Peking–Hongkong avattiin pääosin liikenteelle 26. joulukuuta 2012, kun Pekingin ja Kantonin välinen osuus vihittiin käyttöön.

## Lähteet
Kaj Palmroth

**Kaj Palmroth** (s. 8. syyskuuta 1980) on suomalainen salibandyn pelaaja. Keskushyökkääjä pelaava Palmroth edustaa Divarissa pelaavaa Steelersia.

## Ura
Palmroth aloitti uransa Hämeenlinnan Härmässä, josta matka jatkui toiseen paikallisseura HaU:n riveihin. Hän pelasi myös hetken aikaa riihimäkeläisessä RSS Laakassa I-divisioonaa.

Vuosina 2007–2011 Palmroth pelasi Salibandyliigassa, edustaen Trackersia. Sittemmin hän jatkoi uraansa Divarissa Steelersin riveissä.

## Lähteet
Napaluvunkorjaus

**Napaluvunkorjaus** on karttapohjoisen ja napapohjoisen välinen kulma.

Napaluvunkorjaus on positiivinen napapohjoisen ollessa karttapohjoisesta itään ja negatiivinen päinvastaisessa tapauksessa.

Geodesian termi *meridiaanikonvergenssi* merkitsee samaa kuin napaluvunkorjaus, mutta se on vastakkaismerkkinen. 

Napaluvunkorjauksen suuruus riippuu käytetystä karttaprojektiosta ja pisteen leveys- ja pituusasteesta. Pienimittakaavaisilla yleiskartoilla se saattaa olla huomattavan suuri. Suomalaisilla maastokartoilla, joiden tasokoordinaattijärjestelmä on ETRS-TM35FIN ja karttaprojektio on poikittainen Mercator, napaluvunkorjaus on suurimmillaan noin seitsemän astetta. 

Kun napaluvunkorjaus on nolla, niin napapohjoinen ja karttapohjoinen yhtyvät. Poikittaisella Mercator-projektiolla karttojen napaluvunkorjaus on nolla keskimeridiaanilla. Eräissä tilanteissa napaluvunkorjaus on kaikkialla nolla, kuten Mercatorin projektiossa. 

## Katso myös

* Neulapohjoinen
* Eranto

## Lähteet
Pianokonsertto nro 9 (Mozart)

**Pianokonsertto nro 9 Es-duuri** KV 271 on Wolfgang Amadeus Mozartin pianokonsertto, joka valmistui vuonna 1777. Konsertto on tunnettu lisänimellä *Jeunehomme*. Mozart sävelsi alun perin teoksen ranskalaiselle pianistille, joka oli mahdollisesti Mozartin ystävän Jean-Georges Noverren tytär Victoire Jenamy.

Ensimmäisessä osassa on ajalle epätyypillisesti solistin väliintulo heti alussa lyhyen orkesterifanfaarin jälkeen. Toinen osa on rinnakkaissävellaji c-mollissa. Kolmas osa on rondomuotoinen ja se alkaa pianon soolo-osuudella. Osan katkaisee hidas menuetti-jakso.

## Osat

# *Allegro
# *Andantino
# ''Rondo. Presto - Menuetto - Presto

## Lähteet
Neulapohjoinen

**Neulapohjoinen** eli *magneettipohjoinen* on suunta, johon kompassin neula asettuu, kun sen lähistöllä ei ole kompassia häiritseviä magneettisia esineitä. Suunta on maan magneettikentän vaakasuoran komponentin suunta.

Neulapohjoisen suunta *ei* ole kohti maan magneettista pohjoisnapaa, vaan siinä on suuria paikallisia vaihteluita, jotka johtuvat maan ytimen rakenteesta. Esimerkiksi Suomesta katsoen magneettinen pohjoisnapa sijaitsee hiukan länteen pohjoissuunnasta, mutta kompassi osoittaa sijainnista riippuen noin 4–13 astetta napapohjoisesta itään.

Neulapohjoisen ja napapohjoisen välinen kulma on eranto eli *neulaluvunkorjaus* tai *deklinaatio*. Erannon suuruus vaihtelee eri osissa maapalloa ja se muuttuu jatkuvasti. 

## Katso myös
* Karttapohjoinen

## Lähteet
Pam Shriver

**Pamela Howard Shriver Lazenby** (s. 4. heinäkuuta 1962 Baltimore, Maryland) on yhdysvaltalainen entinen tennispelaaja ja olympiavoittaja. Hän oli parhaimmillaan tenniksen maailmanlistalla kaksinpelissä kolmantena ja nelinpelissä toisena. Shriver voitti urallaan 21 WTA-turnausta kaksinpelissä ja 106 turnausta nelinpelissä. Shriver pääsi Grand Slam -turnauksissa kaksinpelissä parhaimmillaan finaaliin asti 1978, häviten Chris Evertille. Hän voitti olympiakultaa Soulin olympialaisissa nelinpelissä Zina Garrisonin kanssa.

## Lähteet
*Shriverin pelaajaprofiili WTA:n sivuilla
Jääkiekon naisten Euroopan-mestaruuskilpailut 1991

**Jääkiekon naisten Euroopan-mestaruuskilpailut 1991** olivat toiset jääkiekon naisten Euroopan-mestaruuskilpailut. Turnaus pelattiin 15.–23. maaliskuuta Tšekkoslovakiassa, jossa kisakaupunkeina olivat Frýdek-Místek ja Havírov. 

## Lohko A

## Lohko B

## Sijoitusottelut

**Loppuottelu**

**Pronssiottelu**

**Ottelu 5. sijasta**

Sveitsi selviytyi viidentenä Euroopan joukkueena vuoden 1992 maailmanmestaruuskilpailuihin.

**Ottelu 7. sijasta**

**Ottelu 9. sijasta**

## Lähteet

* http://hockey365.celeonet.fr/hockeyarchives/eurofem1991.htm
McGrath (täsmennyssivu)

**McGrath** voi tarkoittaa seuraavia:

## Paikkoja

* McGrath, kaupunki Alaskassa

## Henkilöitä

* Alethea McGrath (1920–2016), australialainen näyttelijä
* Alister McGrath (s. 1953), brittiläinen teologi ja kirjailija
* Atle Lie McGrath (s. 2000), norjalainen alppihiihtäjä
* Bob McGrath (s. 1932), yhdysvaltalainen näyttelijä
* Jack McGrath (1919–1955), yhdysvaltalainen Indianapolis 500 -kuljettaja
* Jeremy McGrath (s. 1971), yhdysvaltalainen Supercross-kuljettaja
* Katie McGrath (s. 1983), irlantilainen näyttelijä
* Matt McGrath (1875–1941), irlantilais-yhdysvaltalainen moukarinheittäjä ja olympiavoittaja
* Michael Joseph McGrath (1882–1961), brittiläinen katolinen arkkipiispa
* Patrick Joseph McGrath (1945–2023), irlantilais-yhdysvaltalainen katolinen piispa
* Paul McGrath (s. 1959), irlantilainen jalkapalloilija
* Tom McGrath (s. 1964), yhdysvaltalainen näyttelijä

## Kuvitteellisia henkilöitä
* Titania McGrath, Andrew Doylen Twitterissä esittämä parodia intersektionaalisesta feministististä.
Madeleine Dupont

**Madeleine Dupont** (s. 26. toukokuuta 1987 Glostrup) on tanskalainen curlingpelaaja. MM-kisoissa Dupont on saanut kerran hopeaa ja kerran pronssia. Euroopan-mestaruuskilpailuissa hän on saanut yhden kullan ja hopean sekä kaksi pronssista mitalia.

Vancouverin olympialaisissa 2010 Tanskan joukkue sijoittui viidenneksi. Dupont oli mukana Tanskan joukkueessa myös PyeongChangissa 2018 ja Pekingissä 2022.

## Lähteet
Fletcher

**Fletcher** on muun muassa seuraavien henkilöiden sukunimi:

* Andrew Fletcher (1961–2022), brittiläinen basisti ja kosketinsoittaja
* Anne Fletcher (s. 1966), yhdysvaltalainen elokuvaohjaaja
* Bryan Fletcher (s. 1986), yhdysvaltalainen yhdistetyn hiihtäjä
* Caroline Fletcher (1906–1998), yhdysvaltalainen uimahyppääjä
* Carrie Hope Fletcher (s. 1992), englantilainen muusikko, näyttelijä ja videobloggaaja
* Chuck Fletcher (s. 1967), kanadalainen jääkiekkovaikuttaja
* Darren Fletcher (s. 1984), skotlantilainen jalkapalloilija
* Dexter Fletcher (s. 1966), englantilainen näyttelijä ja ohjaaja
* Frank J. Fletcher (1885–1973), yhdysvaltalainen amiraali
* Harvey Fletcher (1884–1981), yhdysvaltalainen psykoakustikko, puheen ja kuulon ominaisuuksien tutkija
* Inglis Fletcher (1879–1969), yhdysvaltalainen kirjailija
* Jennie Fletcher (1890–1968), brittiläinen uimari ja olympiavoittaja
* Joann Fletcher (s. 1966), brittiläinen egyptologi
* J. S. Fletcher (1863–1935), englantilainen toimittaja ja kirjailija
* Kelvin Fletcher (s. 1984), englantilainen näyttelijä
* Kendall Fletcher (s. 1984), yhdysvaltalainen jalkapalloilija
* Louise Fletcher (1934–2022), yhdysvaltalainen näyttelijä
* Lucille Fletcher (1912–2000), yhdysvaltalainen kirjailija ja käsikirjoittaja
* Page Fletcher (s. 1950), kanadalainen näyttelijä
* Robert Fletcher, yhdysvaltalainen maakeinottelija, osallinen oikeustapauksessa Fletcher vastaan Peck
* Robin Fletcher (1922–2016), brittiläinen maahockeypelaaja
* Rosamund Fletcher (1908–1993), brittiläinen kuvanveistäjä
* Steven Fletcher (s. 1972), kanadalainen poliitikko
* Steven Fletcher (s. 1987), skotlantilainen jalkapalloilija
* Susan Fletcher (s. 1979), englantilainen kirjailija
* Taylor Fletcher (s. 1990), yhdysvaltalainen yhdistetyn hiihtäjä
* Tom Fletcher (s. 1985), brittiläinen laulaja, kitaristi, säveltäjä ja sanoittaja
*Viola Fletcher (s. 1914), yhdysvaltalainen kansalaisaktivisti ja puhuja.

## Kuvitteellisia henkilöitä

* Mundungus Fletcher, velho kirjassa Harry Potter ja Feeniksin kilta

## Nimen muita merkityksiä

* 3265 Fletcher, päävyöhykkeen asteroidi
Emmanuel Agassi

**Emmanuel Agassi** (myös muodossa **Emanoul Aghasi**, , 25. joulukuuta 1930 Salmas, Iran – 24. syyskuuta 2021 Las Vegas, Yhdysvallat) oli Iranin armenialainen nyrkkeilijä, joka edusti Irania Lontoon 1948 ja Helsingin 1952 olympianyrkkeilyissä sijoittumatta kummallakaan kerralla 16 parhaan joukkoon.

Emmanuel Agassi oli tennistähti Andre Agassin isä.

## Lähteet
Goodbye Lullaby

**Goodbye Lullaby** on kanadalaisen laulaja-lauluntekijä Avril Lavignen neljäs studioalbumi. Albumi julkaistiin ensin Japanissa 2. maaliskuuta 2011, jonka jälkeen se julkaistiin maailmanlaajuisesti 8. maaliskuuta 2011. Suomessa albumi julkaistiin 4. maaliskuuta 2011.

Ensimmäinen single, "What the Hell", julkaistiin 10. tammikuuta 2011. Toukokuussa toisena singlenä julkaistiin kappale "Smile". Kolmas single, "Wish You Were Here", ilmestyi 9. syyskuuta 2011.

## Kappaleet
Lavigne julkisti albumin virallisen kappalelistan 21. joulukuuta 2010 kotisivuillaan.

Kaikki kappaleet säv. ja san. Avril Lavigne, ellei toisin mainita.
#
#
#
#
#
#
#
#
#
#
#
#
#
#
**Deluxe Editionin bonuskappaleet:**
#
#
#
#

## Arvostelut
* Metacritic: 58/100
* About.com: 
* Allmusic: 
* Entertainment Weekly: B–
* Rolling Stone: 

## Lähteet
Tulessa syntynyt 2

**Tulessa syntynyt 2** (*Firestarter 2: Rekindled*) on vuonna 2002 ensi-iltansa saanut televisioelokuva. Se on jatkoa vuonna 1984 ilmestyneelle *[[Tulessa syntynyt]]* -elokuvalle, joka perustuu Stephen Kingin romaaniin *[[Tulisilmä]]*. Elokuvan on ohjannut Robert Iscove.

## Juoni

Charlene "Charlie" McGee joutui lapsena pakenemaan viranomaisia tämän omatessa kyvyn sytyttää tulta. Nyt tyttö on aikuisikään asti pakoillut viranomaisia, jotka ovat vastuussa hänen pelottavasta kyvystään. Kun viranomaiset, ja yhä hengissä oleva, Charlien kykyä itselleen haavitteleva John Rainbird, saavuttavat viimein Charlien, on hänen pakko turvautua jälleen kykyihinsä pelastaakseen henkensä. Välienselvittely on vääjäämätön ja Charlien ainoa selviytymiskeino on liittoutua James Richardson nimisen miehen kanssa vihollisiaan vastaan.

## Näyttelijät
Punanaamiohiiro

**Punanaamiohiiro** (*Urocolius indicus*) on hiirojen heimoon kuuluva afrikkalainen lintu. Sen esiintymisalue käsittää mantereen eteläosan Angolan rannikolta Namibiaan ja Etelä-Afrikkaan, sekä Tansanian etelä- ja Kongon demokraattisen tasavallan koillisosista Etelä-Afrikkaan. Lajista tunnetaan viisi alalajia. John Latham kuvaili lajin holotyypin Gamtoosjoelta Kapmaasta vuonna 1790.

## Lähteet
The Collection (Michael Jackson)

**The Collection** on yhdysvaltalaisen laulajan Michael Jacksonin kokoelmasetti sekä kymmenes kokoelmalevy, joka julkaistiin neljä päivää hänen kuolemansa jälkeen 29. kesäkuuta 2009. Albumi oli tarkoitus julkaista jo ennen Jacksonin kuolemaa. Setti sisältää albumia  lukuun ottamatta kaikki Epic Recordsin julkaisemat Jacksonin studioalbumit.

Setti oli alun perin saatavilla, vaikkakin erilaisessa pakkauksessa, vuonna 2001 erittäin harvinaisena Britannian promona, joka julkaistiin Invinciblen juhlan kunniaksi 34 Westferry Circusissa, Canary Wharfissa, Lontoossa. Setti on ensimmäinen postuumisti julkaistu äänite Jacksonilta. Sen kansikuva on samanlainen kuin albumin King of Pop Britannian painoksessa.

## Kappaleet
The Definitive Collection (Michael Jackson)

**The Definitive Collection** on yhdysvaltalaisen laulajan Michael Jacksonin yhdestoista kokoelmalevy, joka julkaistiin postuumisti hänen kuolemansa jälkeen 25. elokuuta 2009.

## Kappalelista
Sininiskahiiro

**Sininiskahiiro** (*Urocolius macrourus*) on hiirojen heimoon kuuluva afrikkalainen lintu. Sen esiintymisalue käsittää Saharan eteläpuolisesta Afrikasta viipaleen, joka ulottuu Senegalista ja Lounais-Mauritaniasta mantereen poikki Somaliaan ja Tansaniaan. Lajista tunnetaan seitsemän alalajia. Carl von Linné kuvaili lajin holotyypin Senegalista vuonna 1766.

## Lähteet
Caprice Bourret

**Caprice Bourret** (s. 24. lokakuuta 1971) on yhdysvaltalainen supermalli, näyttelijä, televisiopersoona ja liikenainen. Hän on tehnyt valta-osan urastaan Yhdistyneessä kuningaskunnassa, missä hänet tunnettaan hänen etunimellään, vaikkakin hän on lukuisia kertoja esiintynyt yhdysvaltalaisissa televisio-ohjelmissa kuten *Ron Jeremy ja himmeet tähdet* -ohjelmassa.

## Aiheesta muualla

* Virallinen sivusto  
* Caprice Bourret Internet Movie Databasessa 
* Fashion Model Directory profile 
* Askmen.comin haastattelu  
* ''Observerin'' haastattelu, Tammikuu 2001
GNU Octave

**GNU Octave** on GNU-projektin kehittämä numeeriseen laskentaan tarkoitettu vapaa ohjelmisto sekä siinä käytettävä ohjelmointikieli. Se on suurelta osin yhteensopiva Matlabin kanssa.

## Lähteet

## Aiheesta muualla
* Octaven kotisivut
Keltaposkitrogoni

**Keltaposkitrogoni** (*Apaloderma aequatoriale*) on trogonien heimoon kuuluva afrikkalainen lintu. Sen esiintymisalue käsittää Päiväntasaajan seudun läntisessä Afrikassa, Itä-Nigeriasta Kameruniin, Päiväntasaajan Guineaan, Gaboniin sekä kumpaankin Kongoon. Richard Bowdler Sharpe kuvaili lajin holotyypin Kamerunin Efulensta vuonna 1901.

## Lähteet
Viirupyrstötrogoni

**Viirupyrstötrogoni** (*Apaloderma vittatum*) on trogonien heimoon kuuluva afrikkalainen lintu. Sen esiintymisalue käsittää trooppisen Afrikan Nigeriasta Kameruniin, Ugandaan, Burundiin, Ruandaan, Keniaan, Tansaniaan, Sambiaan, Malawiin, Mosambikin pohjoisosaan, Kongon demokraattisen tasavallan itäosaan ja Biokon. George Ernest Shelley kuvaili lajin holotyypin Tansanian Mamboiosta vuonna 1882.

## Lähteet
Bjalynitšy

**Bjalynitšy** () eli **Belynitši** () on pienehkö kaupunkityyppinen taajama ja hallintopiiri () Valko-Venäjän Mahiljoun maakunnan länsiosissa.  Vuoden 2009 väestönlaskennan mukaan Bjalynitšyn keskustaajamassa asui 10&nbsp;688 ja koko piirissä 21&nbsp;839 ihmistä.

## Maantiede ja liikenne

Bjalynitšyn piiri rajoittuu pohjoisessa Mahiljoun alueen Kruhlajen ja Škloun piireihin, idässä on maakunnan pääkaupunki Mahiljou ja etelässä Klitšaun piiri. Lännessä naapureina ovat Minskin alueen Berazino ja Krupki.

Bjalynitšyn kaupunkimainen taajama sijaitsee maanteitse noin 45 kilometriä Mahiljoun länsipuolella ja 160 kilometriä pääkaupunki Minskin itäpuolella (M4-valtatietä). Lisäksi kantatie P77 tuo yhteyden Šklouhun (60&nbsp;km koilliseen) ja kantatie P120 Byh’aun suuntaan (kaakkoon).

Dneprin sivjoki Drut laskee pohjoisesta etelään piirin läpi. Koko piirin alue kuuluu Drutin tai toisen sivuhaaran Berezinan valuma-alueeseen.

Osa Bjalynitšyn piirin alueesta saastui lievästi Tšernobylin ydinvoimalaonnettomuuden kaukokulkeuman seurauksena. Kaukokulkeuman tuomat cesium-137 -pitoisuudet jäivät piirin alueella 37–185&nbsp;kBq/m²:n tasolle. Tämänsuuruinen säteily ei YK:n Tšernobyl-raportin mukaan ole erityinen riski millekään väestöryhmälle. Negatiivisten mielikuvien on arvioitu vaikuttavan turismissa ja talouselämässä, vaikka samaan säteilyluokkaan kuului parisenkymmentä kuntaa Suomestakin.

## Lähteet

## Aiheesta muualla

* Lyhyt kuvaus taajamasta  (BYcity.org) 
* Bjalynitšyn keskustan kartta  (BYcity.org)
* WikiMapia karttalinkki Bjalynitšyn taajamasta ympäristöineen, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta 
* Bjalynitšyn piirin perustietoja ja kartta   (emaps-online.com)
* Tietoa piirin palveluista ja kuvia rakennuksista   (region.mogilev.by)
* Valko-Venäjän Ilmatieteen laitoksen sääennuste Bjalynitšyyn (pogoda.by) 
* http://brestrw.by/trains1/selStations4MapAction.do?shed_type=pass
Afrikantrogoni

**Afrikantrogoni** (*Apaloderma narina*) on trogonien heimoon kuuluva afrikkalainen lintu. Sen esiintymisalue käsittää suuren osan Saharan eteläpuolista Afrikkaa Sierra Leonesta ja Guineasta itään Somaliaan ja etelään aina Etelä-Afrikkaan saakka. Lajista tunnetaan seitsemän alalajia. James Francis Stephens kuvaili lajin holotyypin Knysnan alueelta Kapmaasta vuonna 1815.

## Lähteet
Kummitusjuttu (albumi)

**Kummitusjuttu** on Mamban vuonna 1994 julkaistu kuudes studioalbumi. Albumi on myynyt kultaa.

*Helsingin Sanomien* Ilkka Mattila kirjoitti albumin yllättävän soinnillaan: ”Soulahtava pop ei ole kovin verevää eikä myöskään hienostunutta, mutta [Tero] Vaaran lauluja on onneksi ilo kuunnella raspikurkkujen ja iskelmäprinsessojen latteuksien keskellä.”

## Kappaleet
Kaikki kappaleet kirjoittanut Tero Vaara.

#
#
#
#
#
#
#
#
#
#
#
#
#

## Kokoonpano
* Tero Vaara – laulu, kitara, tuottaja
* Kari Makkonen – bassokitara
* Petteri Korhonen – rummut
* Reijo Anttila – kosketinsoitin

Muu henkilöstö:
* T. T. Oksala – tuottaja

## Lähteet

## Aiheesta muualla
* Kummitusjuttu discogs.com -sivustolla
Massena

**Massena** on noin 10&nbsp;000 asukkaan pikkukaupunki New Yorkin osavaltioon kuuluvassa St. Lawrencen piirikunnassa. Se sijaitsee Saint Lawrence -joen rannalla lähellä Kanadan rajaa ja on saanut nimensä André Massénalta, joka palveli marsalkkana Napoleonin armeijassa. Kaupunki perustettiin 3. maaliskuuta 1802, ja merkittävä osa sen väestöstä on alkuperältään ranskalaisia ja intiaaneja. Tärkeimpiä työllistäjiä ovat Alcoan omistama alumiinitehdas, New York Power Authorityn vesivoimalaitos sekä Saint Lawrencen vesitie.

Massenan kaupunkiin kuuluu Massenan keskustan lisäksi kylät Massena Center, Massena Springs, Raquette River ja Rooseveltown.

## Lähteet
Afrikantrogonit

**Afrikantrogonit** (*Apaloderma*) on trogonien heimoon kuuluva lintusuku, johon kuuluu kolme Afrikassa elävää lajia.
## Afrikantrogonilajit
* Afrikantrogoni (*Apaloderma narina*)
* Keltaposkitrogoni (*Apaloderma aequatoriale*)
* Viirupyrstötrogoni (*Apaloderma vittatum*)
## Lähteet
* Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto  [17.12.2010].
Mikko Salkinoja

**Mikko Salkinoja** (s. 30. marraskuuta 1981 Joroinen) on suomalainen salibandyn pelaaja. Puolustajana pelaava Salkinoja edustaa Salibandyliigassa pelaavaa Trackersia.

Hän on aikaisemmin edustanut urallaan KooVeeta, josta hän siirtyi I-divisioonassa pelanneeseen Pirkkalan Pirkkaihin vuonna 2008.

## Lähteet
Resurrection of Azarath

__NOTOC__
**Resurrection of Azarath** on puolalaisen death metal -yhtye Damnationin toinen kokoelma-albumi, joka julkaistiin vuonna 2003.

## Kappaleet
#
#
#
#
#
#
#
#
#
#
#
#
#
#
#

## Aiheesta muualla
* 
* Resurrection of Azarath discogs.com -sivustolla
Hedone

**Hēdonē** () on kreikankielinen sana, joka tarkoittaa nautintoa. Filosofisena terminä sitä on käytetty muun muassa epikurolaisuudessa. Termi on sanan 'hedonismi' alkuperä.

Kreikkalaisessa mytologiassa Hedone oli Eroksen ja Psykhen tytär, nautinnon henkilöitymä. Roomalaisessa mytologiassa häntä vastasi Volupia eli Voluptas. Sen vastakohtana olivat Algea, kipujen ja surujen henkilöitymät.

## Platon

Platonin *[[Gorgias (dialogi)|Gorgiaassa]]* Sokrates väittelee muutoin tuntemattoman sofistin Kallikleen kanssa nautinnosta. Kallikles puolusti hedonismia. Sokrates vastusti tätä tukien kantaansa eräällä tuon ajan aistinautintojen teorialla, jossa nautinto selitetään ruumiin osien tasapainolla. Tällä oli kytköksiä myös muihin filosofisiin käsitteisiin, kuten *[[harmonia]]*, *[[Hyvä|agathon]]* (hyvä) ja *[[Kultainen keskitie|meson]]* (keskiväli). Sokrateen mukaan hedonisti ei olisi koskaan tyydytetty.

*[[Filebos (dialogi)|Fileboksessa]]* Platon torjuu sekä radikaalin hedonismin että radikaalin antihedonismin. Platonin oma näkemys oli maltillinen: hän pyrki yhdistämään nautinnon hyvään elämään. Myöhemmillä akatemialaisilla esiintyi kuitenkin sekä nautinnon merkityksen kieltämistä (Speusippos) että empiiristä hedonismia (Eudoksos).

## Aristoteles

Aristoteles ei hyväksynyt sen enempää hedonistista kuin antihedonististakaan näkemystä. Hän katsoi, että kaikki ihmiset vaikuttavat tavoittelevan nautintoa, mutta vain siksi, että kaikki pyrkivät elämään ja nautintoa täydellistää elämän perustoiminnot. Aristoteleen mukaan suoritetut toiminnot voivat kyllä olla hyviä tai pahoja, mutta ei niihin liittyvä nautinto.

## Kyreneläisyys

Kyreneläisille oma, henkilökohtainen nautinto oli kullekin ihmiselle tämän korkein hyvä, ja kaikki muut asiat olivat hyviä vain mikäli ne palvelivat tätä tarkoitusta. Perusteluna tälle heillä oli se ajatus, että korkeinta hyvää on jokin sellainen, mitä kaikki ihmiset tavoittelevat sen itsensä vuoksi; ja kaikki ihmiset tuntuvat tavoittelevan nautintoja.

Kyreneläiset erottivat ruumiilliset ja henkiset nautinnot toisistaan, mutta asettivat ruumiilliset nautinnot etusijalle. Vastaavasti he pitivät ruumiillista kipua pahempana; tämä oli nähtävissä siinäkin, että rikollisia rangaistiin ruumiillisesti, ei henkisesti.

## Epikurolaisuus

Epikurolaisuudessa *hedone* oli korkein hyvä. Päinvastoin kuin kyreneläiset, epikurolaiset arvostivat kuitenkin myös henkisiä nautintoja. Henkiset nautinnot olivat suhteessa aikaan, niin että ne kasvoivat ajan myötä. Näin epikurolaisuudessa nautinnon painopiste siirtyi nautinnollisista hetkistä nautinnolliseen, onnelliseen elämään.

Lisäksi nautinto käsitettiin epikurolaisuudessa lähinnä kärsimyksen puuttumiseksi (*[[aponia]]*): tämän yli menevät nautinnot eivät enää lisänneet nautintoa.

## Lähteet
Siĕm Réab (maakunta)

**Siĕm Réab** tai **Siem Reap**  on yksi Kambodžan 24 maakunnasta. Se sijaitsee maan luoteisosassa Tônlé Sab -järven rannalla. Maakunnan pinta-ala on 10&nbsp;299 neliökilometriä ja sen asukasluku oli vuoden 2008 väestönlaskennassa 896&nbsp;309. Maakunnan pääkaupunki on noin 168&nbsp;000 asukkaan Siĕm Réab (2008). Siĕm Réab jakaantuu kahteentoista piirikuntaan.

Maakunnan alueella sijaitsee Unescon maailmanperintöluetteloon kuuluva Angkorin raunioitunut temppelialue, jonka kuuluisin rakennus on Angkor Watin temppeli.

## Lähteet

## Aiheesta muualla
Stŏeng Trêng (maakunta)

**Stŏeng Trêng** tai **Stung Treng**  on yksi Kambodžan 24 maakunnasta. Se sijaitsee maan koillisosassa rajautuen pohjoisessa Laosiin, jota kautta Mekongjoki virtaa maakunnan läpi etelään. Maakunta on pinta-alaltaan yksi Kambodžan suurimmista (11&thinsp;092 km²), ja sen asukasluku oli vuoden 2008 väestönlaskennassa 111&thinsp;734. Maakunta jakaantuu viiteen piirikuntaan.

## Lähteet

## Aiheesta muualla
Luettelo Suomen virallisen mid-price-listan ykkösistä vuonna 2010

Tämä on **luettelo [[Suomen virallinen lista|Suomen virallisen]] mid-price** -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2010.

## Lähteet

* Musiikkituottajat → Tilastot → Suomen virallinen lista → Mid-price
Luettelo Suomen virallisen mid-price-listan ykkösistä vuonna 2009

Tämä on **luettelo [[Suomen virallinen lista|Suomen virallisen]] mid-price**-listan ensimmäistä sijaa hallussaan pitäneistä artisteista tai yhtyeistä sekä mid-price-levyistä vuonna 2009.

## Katso myös

## Lähteet
* Musiikkituottajat → Tilastot → Suomen virallinen lista → Mid-price
Korvatrogoni

**Korvatrogoni** (*Euptilotis neoxenus*) on trogonien heimoon kuuluva pohjoisamerikkalainen lintu, ja sukunsa ainoa laji. Sen esiintymisalue käsittää Yhdysvaltain Arizonan osavaltion eteläosan sekä Länsi-Meksikon Sierra Madre Occidentalin vuoriston. John Gould kuvaili lajin holotyypin Meksikosta vuonna 1838.

## Lähteet
Tallinnanaukio

**Tallinnanaukio** () on aukio Itäkeskuksessa Helsingissä. Tallinnanaukiolta on suora pääsy kauppakeskus Itikseen, ja siellä on myös Itäkeskuksen metroaseman toinen itäisistä sisäänkäynneistä, jonka laiturialueelta metrot lähtevät keskustaan. Tallinnanaukion lähettyvillä sijaitsevat myös Itä-Helsingin kulttuurikeskus Stoa ja Itäkeskuksen linja-autoasema. Aukiolla on myös Kimmo Schroderuksen veistos *[[Kuru (taideteos)|Kuru]]*.
__NOTOC__
## Palvelut
Tallinnanaukiolla sijaitsevat muun muassa Itäkeskuksen apteekki, Itäkeskuksen posti, Terveystalo Itäkeskus ja luontaistuotekauppa Life. Lisäksi Tallinnanaukiolla on useita ravintoloita ja baareja, ja kesäisin toritoimintaa.

## Järjestyksenvalvonta
Heinäkuun puolessa välissä 2010 Helsingin Poliisi antoi kauppakeskuksen vartijoille luvan poistaa Tallinnanaukiolta humalaiset, päihteidenkäyttäjät ja muut häiriökäyttäytyjät. Syitä tähän ovat Tallinnanaukion läpi kulkeva suuri ihmismäärä ja Itäkeskuksen metroaseman asema tärkeänä joukkoliikenteen solmukohtana.

## Lähteet

## Aiheesta muualla